Gossi

Gossi estas la urbeto kaj kampara komunumo de Malio. Ĝi situas en la regiono Timbuktuo kaj en ties distrikto Gourma-Rharous. La komunumo kovras areon de 15 000 kvadrataj kilometroj, kaj laŭ la censo de 2009 ĝi havis 24 521 loĝantojn.

Pli grandan internacian atenton la urbeto ricevis la 24-an de julio 2014, kiam tie kraŝis aviadilo de la kompanio Air Algérie dum sia flugo 5017, kiun pretervivis neniu pasaĝero kaj neniu stabano. Inter la 116 personoj pereintaj estis la juna franca esperantistino Maëna Volant, komitatanino (estraranino) de JEFO.

Kategorio:Urboj de Malio